На основу члана 32в Закона о невладиним организацијама (“Службени лист ЦГ“, бр. 39/11 и 37/17), а у вези са Одлуком о утврђивању приоритетних области од јавног интереса и висине средстава за финансирање пројеката и програма невладиних организација у 2021. години (“Службени лист ЦГ“, бр. 88/20) и Правилником о садржају јавног конкурса за расподјелу средстава за финансирање пројеката и програма невладиних организација и изгледу и садржају пријаве на јавни конкурс (“Службени лист ЦГ“, бр. 14/18), Комисија за расподјелу средстава за финансирање пројеката/програма невладиних организација Министарства просвјете, науке, културе и спорта објављује

**ЈАВНИ КОНКУРС**

**„ДАРОВИТ/А САМ – ПОДРЖИТЕ МЕ“**

за финансирање пројеката/програма у сарадњи са школама у Црној Гори у области подршка даровитим ученицима, који ће бити спроведени од стране невладиних организација које окупљају просвјетне раднике, које дјелују као струковна удружења наставника или удружења ученика и студената

Позивају се невладине организације које имају капацитете и искуство, а које окупљају просвјетне раднике, или које дјелују као струковна удружења наставника или удружења ученика и студената да на овај конкурс, у сарадњи са школама у Црној Гори, пријаве пројекте/програме који могу допринијети реализацији приоритета утврђених:

1. Општим законом о образовању и васпитању („Службени лист РЦГ“, бр. 64/02, 31/05 и 49/07 и „Службени лист ЦГ“, бр. 45/10, 45/11, 36/13, 39/13 и 44/13, 47/17);

2. Програмом за развој и подршку талентованим ученицима (2020-2022);

у области подршка даровитим ученицима.

**Стратешки циљеви** чијем ће остварењу допринијети пројекти/програми невладиних организација у 2021. години јесу:

• мотивисање ученика за додатна знања и методе креативног рада за стицање примјенљивих и трајних знања;

• унапређење професионалних знања и компетенција даровитих ученика;

• континуирано промовисање значаја талената;

• перманентно обезбјеђење праћења и унапређивања квалитета образовно-васпитног процеса у школама усмјереног на постигнућа ученика.

**Приоритетни проблеми** у области подршка даровитим ученицима који се планирају рјешавати финансирањем пројеката/програма невладиних организација јесу недовољна заступљеност активности усмјерених:

• на развој мотивације ученика;

• на развој ваннаставних активности;

• на развој додатних знања и вјештина из појединих области;

• на развој такмичарског духа.

**Циљне групе су*:***

• даровити ученици основних и средњих школа.

а њихове **препознате потребе** су:

• похађање ваннаставних и слободних активности;

• похађање секција ученика из појединих области;

• подршка талената;

• промовисање и унапређивање знања и постигнућа даровитих ученика;

• повећање подршке развоју читалачке, математичке и дигиталне писмености ученика како би се развила њихова креативност и интересовања за специфичне области.

**Активности** невладине организације које ће допринијети остварењу стратешких циљева и задовољењу потреба циљних група су:

• активности на унапређењу ваннаставних и слободних активности, секција ученика;

• активности на унапређењу подршке даровитим ученицима како би се унаприједила њихова креативност и интересовања за специфичне области;

• промоција знања и постигнућа даровитих ученика;

• промоција и унапређивање разноврсних облика сарадње школе, заједнице, ученика и студената;

• активности на унапређењу развоја читалачке, математичке и дигиталне писмености ученика како би се развила њихова креативност и интересовања за специфичне области.

**Укупан износ** средстава која се могу расподијелити овим конкурсом је: 190.000,00 еура.

**Најнижи износ** средстава који се може додијелити поједином пројекту/програму је 5.000 еура, а највиши 15.000 еура.

На овај конкурс невладина организација може пријавити **највише два пројеката/програма**, али јој се могу додијелити средства **само за један пројекат/програм**. Та невладина организација може бити и партнер на само једном пројекту/програму у оквиру овог јавног конкурса.

**Пријаву пројекта/програма** **на овај конкурс може поднијети невладина организација која је:**

а) **уписана у Регистар** невладиних организација,

б) кроз циљеве и дјелатности је у **Статуту, дефинисала област од јавног интереса из овог конкурса као област свог дјеловања**;

ц) **у области од јавног интереса из овог конкурса реализовала пројекат/е и/или програм/е у години која претходи објављивању овог конкурса**;

д) **предала пореском органу пријаву** **за претходну фискалну годину (биланс стања и биланс успјеха).**

**Расподјела средстава из овог конкурса врши се на основу сљедећих критеријума:**

1) допринос пријављеног пројекта, односно програма остваривању јавног интереса и реализацији стратешких циљева у наведеној области;

2) квалитет пријављеног пројекта, односно програма;

3) капацитет невладине организације да реализује пријављени пројекат, односно програм;

4) транспарентност рада невладине организације.

**Бодовање пројеката**, односно програма према наведеним критеријумима, вршиће се **према мјерилима и на начин утврђен Уредбом о финансирању пројеката и програма невладиних организација у областима од јавног интереса** (“Службени лист ЦГ“, бр. 13/18), на обрасцу који утврђује и објављује на својој интернет страници **Министарство јавне управе http://www.mju.gov.me/biblioteka/obrasci**, а **сваки пројекат ће бодовати по два независна процјењивача**, који морају образложити додијељене бодове по сваком мјерилу.

**Рок за подношење пријава** на овај конкурс је 30 дана од дана објављивања, односно закључно са **6. децембром 2021. године**.

**Пријава пројекта/програма доставља се искључиво на обрасцу прописаном Правилником** о садржају јавног конкурса за расподјелу средстава за финансирање пројеката и програма невладиних организација и изгледу и садржају пријаве на јавни конкурс (“Службени лист ЦГ“, бр. 14/18).

Уз пријаву на овај конкурс, **невладине организације су дужне доставити**:

• фотокопију рјешења о упису у регистар НВО;

• изјаву да организација окупља просвјетне раднике или дјелује као струковно удружење, окупља ученике основних и/или средњих школа или студенте;

• фотокопију дијела статута у коме су дефинисани циљеви и дјелатност, односно област дјеловања НВО;

• фотокопију акта о поднесеној пријави за претходну фискалну годину пореском органу (биланс стања и биланс успјеха).

**Попуњену, потписану и овјерену пријаву неопходно је доставити у два (2) доставити примјерка у штампаној верзији и један (1) примјерак у електронској форми на ЦД-у у садржају истовјетном штампаном примјерку.**

**Напомена: Уколико поједини дјелови пријаве не буду попуњени, пријава ће се одбацити.**

|  |
| --- |
| **Пријаву са потребном документацијом, укључујући и ЦД треба****послати искључиво поштом на сљедећу адресу:****Министарство просвјете****Ул. Вака Ђуровића б.б. Подгорица****са напоменом: НЕ ОТВАРАТИ - пријава на Јавни конкурс** **број: 05-011/21-10514/1 под називом:** **„ДАРОВИТ/А САМ – ПОДРЖИТЕ МЕ“** |
| У разматрање ће бити узети само пројекти/програми **који су достављени на прописаном обрасцу, са потребном документацијом и у року, односно који задовољавају услове прописане овим конкурсом.** |
| **Питања у вези овог конкурса** могу се поставити електронским путем на адресу: slavica.ilincic@mpnks.gov.me **најкасније до 6. децембра 2021. године.** |
| Комисија за расподјелу средстава за финансирање пројеката/програма невладиних организација Министарства просвјете ће **у року од 15 дана од дана завршетка овог конкурса**, на интернет страници Министарства просвјете https://mpnks.gov.me и порталу е-управе **објавити листу невладиних организација које нијесу доставиле уредну и потпуну пријаву**, уз указивање на утврђене недостатке који се односе на пријаву, односно потребну документацију. **Невладина организација са поменуте листе је, у року од пет дана од дана објављивања листе, дужна да отклони утврђене недостатке, а у случају да се утврђени недостаци не отклоне у прописаном року, пријава се одбацује.** |

**Број: 05-011/21-10514/1 Предсједник Комисије**

**Подгорица, 5. новембар 2021. године Славица ИЛИНЧИЋ, с.р.**